Kommissionens forordning (EF) nr. 963/2003

af 4. juni 2003

om ændring af forordning (EF) nr. 445/2002 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(1), særlig artikel 34, 45 og 50, og

ud fra følgende betragtninger:

(1) På baggrund af erfaringerne med anvendelsen af Kommissionens forordning (EF) nr. 445/2002(2) har medlemsstaterne og Kommissionen konstateret, at visse bestemmelser i nævnte forordning bør forenkles.

(2) For at sikre en mere fleksibel overvågning af programmerne for udvikling af landdistrikterne bør der ske en forenkling af bestemmelserne i forordning (EF) nr. 445/2002, bl.a. med hensyn til proceduren for ændring af programmeringsdokumenterne og den samlede vejledende finansielle oversigt.

(3) Det har vist sig, at fristen for meddelelse af tilfælde af force majeure og beviser herfor kan være meget kort i visse tilfælde. Der bør derfor gives medlemsstaterne mulighed for at forlænge denne frist.

(4) Siden begyndelsen af programmeringsperioden er fastsættelsen af tariffer for enhedspriser en udbredt praksis for visse investeringer, der medfinansieres i henhold til artikel 30, stk. 1, første, andet og sjette led, samt artikel 31 i forordning (EF) nr. 1257/1999. For klarhedens skyld er det med henblik på at forenkle forvaltningen af disse investeringer hensigtsmæssigt fra år 2000 at åbne mulighed for at fritage støttemodtagerne for at fremlægge fakturaer, som krævet i Kommissionens forordning (EF) nr. 1685/2000 af 28. juli 2000 om fastsættelse af gennemførelsesbestemmelser til Rådets forordning (EF) nr. 1260/1999 for så vidt angår støtteberettigede udgifter i forbindelse med foranstaltninger medfinansieret af strukturfondene(3). Der bør også fastsættes betingelser for anvendelse af disse tariffer for at sikre en effektiv forvaltning af medlemsstaternes brug heraf.

(5) For at lette den finansielle forvaltning af programmerne for udvikling af landdistrikterne bør de nuværende betingelser for finansiel ændring af foranstaltningerne lempes, således at kun væsentlige ændringer af finansieringen af programmerne skal finde sted efter forvaltningsudvalgsproceduren.

(6) Det er nødvendigt, at der gives adgang til at fravige begrænsningerne vedrørende forelæggelse for Kommissionen af ændringer af programmeringsdokumenter i tilfælde af ændringer, som følger af naturkatastrofer eller andre usædvanlige begivenheder, der har stor indvirkning på medlemsstaternes programmering.

(7) Der bør foretages en ændring af procedurereglerne for ændringer af programmeringsdokumenterne for udvikling af landdistrikterne og af enhedsprogrammeringsdokumenterne for mål 2, for så vidt angår de foranstaltninger til udvikling af landdistrikterne, der finansieres af EUGFL, Garantisektionen, og som ikke skal godkendes af Kommissionen. Ændringer af finansiel karakter bør meddeles til Kommissionen og andre ændringer behandles af Kommissionen hurtigt og effektivt.

(8) For at sikre en effektiv og regelmæssig overvågning er det nødvendigt, at medlemsstaterne stiller en elektronisk konsolideret og ajourført udgave af deres programmeringsdokumenter til rådighed for Kommissionen.

(9) Hvad angår forelæggelsen af den årlige situationsrapport i henhold til artikel 48, stk. 2, i forordning (EF) nr. 1257/1999, bør den frist, der er fastsat i forbindelse med flerårige interventioner i henhold til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(4), ændret ved forordning (EF) nr. 1447/2001(5), anvendes.

(10) For at give medlemsstaterne større fleksibilitet med hensyn til Fællesskabets medfinansiering af evalueringer bør betingelsen om fastsættelse af minimumsmedfinansiering af efterfølgende evaluering afskaffes.

(11) For at opnå en optimal kontrol på stedet af investeringsforanstaltninger bør der tages hensyn til, at disse foranstaltninger ofte gennemføres over flere år, både hvad angår valg af støttemodtager og valg af kontrolperiode, samtidig med at irrelevant kontrol undgås.

(12) De tekniske hindringer i forbindelse med ordningerne for støtte til andre skovbrugsforanstaltninger end skovrejsning på landbrugsjord gør anvendelsen af sanktioner i henhold til artikel 30, artikel 31 og artikel 32, stk. 1, i Kommissionens forordning (EF) nr. 2419/2001 af 11. december 2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92(6), ændret ved forordning (EF) nr. 2550/2001(7), irrelevant.

(13) Artikel 44 i forordning (EF) nr. 2419/2001, hvor der er fastsat undtagelser vedrørende nedsættelser og udelukkelser af støtte, gælder for støtte, der ydes på grundlag af areal og dyr. For sammenhængens skyld bør disse undtagelser udvides til at omfatte andre foranstaltninger til udvikling af landdistrikterne.

(14) Oplysningerne om situationen for gennemførelsen af de tidligere ledsageforanstaltninger henhørende under Rådets forordning (EØF) nr. 2078/92(8), (EØF) nr. 2079/92(9) og (EØF) nr. 2080/92(10), der indgår i den finansielle programmering for perioden 2000-2006, bør indbefattes i oplysningerne i den årlige situationsrapport, som fastsat i artikel 48, stk. 2, i forordning (EF) nr. 1257/1999. Endvidere bør udgifterne til disse foranstaltninger inkluderes i de oplysninger, som medlemsstaterne hvert år skal fremlægge inden den 30. september i overensstemmelse med artikel 47 i forordning (EF) nr. 445/2002. Under disse omstændigheder bør de forpligtelser, der følger af bestemmelserne om finansiel overvågning som fastsat i artikel 17 i Kommissionens forordning (EF) nr. 746/96(11), i artikel 1 og 2 i Kommissionens forordning (EF) nr. 1404/94(12) og i artikel 1 og 2 i Kommissionens forordning (EF) nr. 1054/94(13), bortfalde.

(15) Det har vist sig, at ændringerne af visse hovedtræk ved støtteforanstaltningerne som omhandlet i bilag II til forordning (EF) nr. 445/2002, som Kommissionen skal godkende, i høj grad har besværliggjort programmernes forvaltning. Det er derfor nødvendigt at ændre bilag II til forordningen på en sådan måde, at disse ændringer kan besluttes af medlemsstaterne og indberettes til Kommissionen.

(16) Forordning (EF) nr. 445/2002 bør ændres i overensstemmelse hermed.

(17) De i denne forordning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne -

UDSTEDT FØLGENDE FORORDNING:

Artikel 1

I forordning (EF) nr. 445/2002 foretages følgende ændringer:

1) I artikel 33, stk. 2, indsættes følgende:"Denne frist kan forlænges med 20 arbejdsdage, hvis denne mulighed er fastsat i programmeringsdokumentet."

2) I kapitel II, afdeling 1, indsættes som artikel 39a:

"Artikel 39a

1. Medlemsstater, der anvender tariffer for enhedspriser for at fastslå omkostningerne ved visse investeringer inden for skovbrug i henhold til artikel 30, stk. 1, første, andet og sjette led, samt artikel 31 i forordning (EF) nr. 1257/1999, kan fritage støttemodtageren fra forpligtelsen til for disse investeringer at fremlægge kvitterede fakturaer eller regnskabsbilag med tilsvarende bevisværdi, som fastsat i regel nr. 1, punkt 2, i bilaget til forordning (EF) nr. 1685/2000.

2. De i stk. 1 omhandlede tariffer kan anvendes, hvis følgende betingelser opfyldes:

a) de offentlige myndigheder beregner tarifferne på grundlag af objektive kriterier, der gør det muligt at identificere de enkelte aktiviteters omkostninger, der tilpasses de særlige lokale forhold, for herved at undgå overkompensation

b) de medfinansierede investeringer foretages mellem indgivelsen af ansøgningen om støtte og den endelige udbetaling af støtten."

3) I artikel 44 foretages følgende ændringer:

a) Stk. 2 ændres således:

i) litra b), c) og d) affattes således:

"b) berører støtteforanstaltningers hovedtræk, som omhandlet i bilag II

c) berører det samlede fællesskabsstøttebeløb samt de samlede støtteberettigede omkostninger eller de støtteberettigede offentlige udgifter fastsat i beslutningen om godkendelsen af programmeringsdokumentet

d) berører fordelingen af rammebeløbet på foranstaltningerne i programmeringsdokumentet, når rammebeløbet overskrider:

- 15 % af de samlede støtteberettigede omkostninger vedrørende det pågældende program for den samlede programmeringsperiode, hvis fællesskabsbidraget er baseret på de samlede støtteberettigede omkostninger

- 20 % af de samlede støtteberettigede offentlige udgifter til det pågældende program for den samlede programmeringsperiode, hvis fællesskabsbidraget er baseret på de støtteberettigede offentlige udgifter

idet beregningsgrundlaget er den oversigt over finansiel programmering, der er knyttet til Kommissionens beslutning om godkendelse af programmeringsdokumentet, som senest ændret."

ii) litra e) og andet afsnit ophæves.

b) Stk. 3 affattes således:

"3. De i stk. 2 omhandlede ændringer forelægges Kommissionen i form af et enkelt forslag pr. program og højst en gang pr. kalenderår.

Første afsnit gælder ikke i tilfælde af ændringer, der er nødvendige som følge af naturkatastrofer eller andre usædvanlige begivenheder, der har stor indvirkning på medlemsstatens programmering."

c) Stk. 4 affattes således:

"4. Ændringer af finansiel karakter, der ikke er omfattet af stk. 2, litra d), samt ændringer af satsen for fællesskabsbidraget, som omhandlet i bilag II, punkt 9, nr. 2), litra B, første led, meddeles Kommissionen, sammen med den finansielle oversigt, der er ændret i overensstemmelse med bilag II, punkt 8. De træder i kraft fra den dato, hvor Kommissionen modtager dem.

Ændringer af finansiel karakter, som omhandlet i første afsnit, må sammenlagt i et kalenderår ikke overstige de lofter, der er fastsat i stk. 2, litra d)."

d) I stk. 5 ændres "senest to måneder" til "senest tre måneder".

4) I kapitel II, afdeling 2, indsættes som artikel 45a:

"Artikel 45a

Medlemsstaterne stiller en elektronisk udgave af deres programmeringsdokumenter, som er konsolideret og ajourført efter hver ændring, til rådighed for Kommissionen. De meddeler Kommissionen den elektroniske adresse, hvor programmeringsdokumenterne kan konsulteres i deres konsoliderede udgave, og de underretter den, hver gang en ny ajourføring finder sted.

Medlemsstaterne opbevarer desuden en elektronisk udgave af alle de tidligere udgaver af deres programmeringsdokumenter."

5) Artikel 51, stk. 2, andet punktum, udgår.

6) I artikel 53, stk. 1, ændres "den 30. april hvert år" til "den 30. juni hvert år".

7) I artikel 61, stk. 2, indsættes følgende punktum:"Med hensyn til foranstaltningerne for støtte til investeringer henhørende under afsnit II, kapitel I, VII, VIII og IX, i forordning (EF) nr. 1257/1999 kan medlemsstaterne fastsætte, at kontrollen på stedet kun vedrører projekter i deres sene fase."

8) Artikel 62 affattes således:

"Artikel 62

Artikel 30, artikel 31 og artikel 32, stk. 1, i forordning (EF) nr. 2419/2001 anvendes på støtte, der ydes på grundlag af arealer. Disse bestemmelser anvendes ikke på støtte til andre skovbrugsforanstaltninger end skovrejsning på landbrugsjord.

Artikel 36, 38 og 40 i nævnte forordning anvendes på støtte, der ydes på grundlag af dyr."

9) Som artikel 62a indsættes:

"Artikel 62a

1. Artikel 44 i forordning (EF) nr. 2419/2001 anvendes på støtte til alle foranstaltninger for udvikling af landdistrikterne.

2. Er der foretaget uberettiget udbetaling, har den begunstigede i forbindelse med en foranstaltning til udvikling af landdistrikterne pligt til at tilbagebetale det omhandlede beløb efter bestemmelserne i artikel 49 i forordning (EF) nr. 2419/2001."

10) Artikel 65, stk. 2, affattes således:

"2. De forordninger og beslutninger, der blev ophævet ved forordning (EF) nr. 1750/1999, bortset fra artikel 17 i Kommissionens forordning (EF) nr. 746/96(14), artikel 1 og 2 i Kommissionens forordning (EF) nr. 1404/94(15) og artikel 1 og 2 i Kommissionens forordning (EF) nr. 1054/94(16) gælder fortsat for foranstaltninger, som Kommissionen inden den 1. januar 2000 godkendte ifølge de forordninger, der er omhandlet i artikel 55, stk. 1, i forordning (EF) nr. 1257/1999."

11) I artikel 66 indsættes følgende stykke:"Artikel 39a, stk. 1, anvendes fra den 1. januar 2000."

12) Bilag II ændres som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Artikel 1, nr. 3), litra a), og nr. 12), gælder dog ikke for ændringer af programmeringsdokumenter for udvikling af landdistrikterne og programmeringsdokumenter for mål 2, for så vidt angår de foranstaltninger til udvikling af landdistrikterne, der finansieres af EUGFL, Garantisektionen, og som Kommissionen modtog inden nærværende forordnings ikrafttrædelse og ikke godkendte ved en beslutning inden nævnte dato.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juni 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 80.

(2) EFT L 74 af 15.3.2002, s. 1.

(3) EFT L 193 af 29.7.2000, s. 39.

(4) EFT L 161 af 26.6.1999, s. 1.

(5) EFT L 198 af 21.7.2001, s. 1.

(6) EFT L 327 af 12.12.2001, s. 11.

(7) EFT L 341 af 22.12.2001, s. 105.

(8) EFT L 215 af 30.7.1992, s. 85. Forordningen er ophævet ved forordning (EF) nr. 1257/1999.

(9) EFT L 215 af 30.7.1992, s. 91. Forordningen er ophævet ved forordning (EF) nr. 1257/1999.

(10) EFT L 215 af 30.7.1992, s. 96. Forordningen er ophævet ved forordning (EF) nr. 1257/1999.

(11) EFT L 102 af 25.4.1996, s. 19. Forordningen er ophævet ved forordning (EF) nr. 1750/1999.

(12) EFT L 154 af 21.6.1994, s. 8. Forordningen er ophævet ved forordning (EF) nr. 1750/1999.

(13) EFT L 115 af 6.5.1994, s. 6. Forordningen er ophævet ved forordning (EF) nr. 1750/1999.

(14) EFT L 102 af 25.4.1996, s. 19.

(15) EFT L 154 af 21.6.1994, s. 8.

(16) EFT L 115 af 6.5.1994, s. 6.

BILAG

I bilag II til forordning (EF) nr. 445/2002 foretages følgende ændringer:

1) Punkt 8 affattes således:

"8. Samlet vejledende finansiel oversigt (EUGFL-regnskabsår)

(Artikel 43, stk. 1, fjerde led, i forordning (EF) nr. 1257/1999)

>PIC FILE= "L_2003138DA.003602.TIF">

>PIC FILE= "L_2003138DA.003701.TIF">

>PIC FILE= "L_2003138DA.003801.TIF">"

2) I punkt 9, nr. 1), litra A, tilføjes følgende led:

"- generel målsætning for hver foranstaltning"

3) Punkt 9, nr. 2), litra A, første og andet led, udgår.

4) I punkt 9, nr. 2), litra B, indsættes følgende led efter udtrykket "Andet":

"- sats for EF-bidraget baseret enten på de samlede udgifter eller på de offentlige udgifter

- støtteintensitet og/eller -beløb og den anvendte differentiering (kapitel I-VIII)"

5) Punkt 9, nr. 3), punkt V, litra A, første led, nr. 1), udgår.

6) Punkt 9, nr. 3), punkt V, litra A, første led, nr. 3), indledningen, affattes således:

"for udligningsgodtgørelser i henhold til artikel 13, litra b), og artikel 16 i forordning (EF) nr. 1257/1999: detaljerede indledende landbrugstekniske beregninger, der angiver:".

7) I punkt 9, nr. 3), punkt V, litra B, første led, indsættes følgende numre:

"3) støttebeløb for godtgørelse som omhandlet i artikel 13, litra a), i forordning (EF) nr. 1257/1999: begrundelse for gradueringen af støttebeløbet efter kriterierne i artikel 15, stk. 2, i nævnte forordning

4) for udligningsgodtgørelser som omhandlet i artikel 13, litra b), og artikel 16 i forordning (EF) nr. 1257/1999: ændringer vedrørende detaljerede landbrugstekniske beregninger i det godkendte programmeringsdokument."

8) Punkt 9, nr. 3), punkt VI, litra A, andet, tredje og fjerde led udgår.

9) I punkt 9, nr. 3), punkt VI, litra A, femte led, affattes indledningen således:

"detaljerede indledende landbrugstekniske beregninger, der angiver:"

10) I punkt 9, nr. 3), punkt VI, litra B, indsættes følgende led efter ordet "Andet":

"- liste over racer, hvis opdræt er truet af indstilling, og angivelse af antallet af avlshundyr i de pågældende områder. Dette antal skal attesteres af et teknisk organ - eller en organisation/sammenslutning af opdrættere - der er behørigt anerkendt, og som varetager registrering og ajourfører racestambogen. Dette organ skal have den nødvendige kapacitet og knowhow til at identificere dyr af de pågældende racer

- for plantegenetiske ressourcer, der er truet af genetisk erosion, bevis herfor på basis af videnskabelige resultater og indikatorer for forekomsten af endemiske/oprindelige (lokale) sorter, deres populationsdiversitet og de fremherskende landbrugsmetoder på lokalt plan

- præcise oplysninger om landbrugernes forpligtelser og alle andre betingelser i aftalerne, herunder mulighederne for tilpasning af løbende kontrakter og procedurerne herfor

- ændringer af støttens størrelse indtil 120 % af omkostningerne og den mistede indkomst i forbindelse med de landbrugstekniske beregninger i det godkendte programmeringsdokument og begrundelse for disse ændringer".

11) Punkt 9, nr. 3), punkt VIII, litra A, udgår.

12) I punkt 9, nr. 3), punkt VIII, litra B, indsættes følgende led efter ordet "Andet":

"- definition af:

i) 'landbrugsjord' i forbindelse med artikel 26 i nærværende forordning

ii) 'landbruger' i forbindelse med artikel 27 i nærværende forordning

iii) bestemmelser, der sikrer, at sådanne foranstaltninger er tilpasset de lokale forhold, er miljøvenlige og i givet fald opretholder en passende ligevægt mellem skovbrug og vildtbestande

iv) aftaler mellem regioner og mulige støttemodtagere vedrørende foranstaltninger som omhandlet i artikel 32 i forordning (EF) nr. 1257/1999

- ved anvendelse af tarifferne som omhandlet i artikel 39a oplysninger om:

i) størrelsen af tarifferne for enhedspriserne

ii) den anvendte metode for at fastsætte disse tariffer

iii) sikkerhed for at overkompensation er undgået."

13) I punkt 12 indsættes følgende punkt:

"4) Andre oplysninger

Eventuelt oplysning om anvendelsen af den supplerende frist for meddelelse af tilfælde af force majeure (artikel 33, stk. 2, i nærværende forordning)"

14) Punkt 16, litra B, affattes således:

"B. Andet:

- afskaffelse af en statsstøtte

- ændringer af den supplerende finansiering i form af en statsstøtte til en af foranstaltningerne i det godkendte programmeringsdokument

- støttesats."